VIIENDA KOOSSEISU

OTSUS

Haapsalu,								29. veebruar 2008 nr 190

Kinnistu jagamine ja vara võõrandamine 
otsustuskorras (Lõokese tn 1a, Haapsalu)

Arvestades Garaažiühistu Lepik avaldust ja juhindudes asjaõigusseaduse § 54 lg 1, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, Haapsalu põhimääruse § 54 lg 3, § 55 lg 1 p 1 ning haldusmenetluse seadusest, Haapsalu Linnavolikogu otsustab:

1.	Jagada Haapsalu linna omandis olev kinnistu registriosa nr 759932 kaheks eraldi kinnistuks, eraldades olemasoleva kinnistu koosseisust katastriüksus katastritunnusega 18301:016:0046, aadressiga Lõokese tn 1a, Haapsalu linn, Läänemaa.

2.	Müüa otsustuskorras Garaažiühistule Lepik (registrikood 80133293, asukoht Kiltsi tee 5 krt 2, 90504 Haapsalu) Haapsalu linna omandis olev katastriüksus järgmiste andmetega:
	-	kinnistu registriosa number 759932;
	-	katastriüksuse aadress Lõokese tn 1a, Haapsalu, Läänemaa;
	-	katastriüksuse number 18301:016:0046;
	-	katastriüksuse pindala 161 m2;
	-	maakasutuse sihtotstarve väikeelamumaa;
	- 	maa maksustamishind 5 600.00 Eesti krooni.

3. Kinnistu müüa hinnaga 5 600 (viis tuhat kuussada) Eesti krooni.

4.	Kinnistu ostuhind Eesti kroonides tuleb punktis 1 nimetatud Ostjal tasuda ja kanda hiljemalt kinnistu müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale kinnistu müügilepingu sõlmimist. Kinnistu notariaalne müügileping tuleb Ostjal sõlmida 30 (kolmekümne) päeva jooksul otsuse Ostjale teatavakstegemisest, s.t 30 (kolmekümne) päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu müügilepingu mittesõlmimisel otsuse p 1 nimetatud Ostja poolt kuulub otsus Haapsalu Linnavolikogu poolt kehtetuks tunnistamisele vastava otsuse tegemise teel.

5.	Notaritasu kinnistu müügilepingu vormistamise eest maksab Ostja.

6.	Volitada Haapsalu linna nimel kinnistu müügilepingule alla kirjutama linnapea Ingrid Danilov.

7.	Linnavolikogu kantseleil teha otsus teatavaks Ostjale otsuse koopia väljastamisega posti teel tähtkirjaga.

8.	Otsus jõustub teatavakstegemisest.

9.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Kinnistu jagamine ja vara võõrandamine otsustuskorras (Lõokese tn 1a, Haapsalu)“

Haapsalu linna omandis on kinnistu registriosa nr 759932, mille koosseisus asuvad Ungru tee elamukvartali 41 katastriüksust. Üks nendest on Lõokese tn 1a katastriüksus järgmiste andmetega: katastritunnus 18301:016:0046, pindala 161 m2, maakasutuse sihtotstarve 100% väikeelamumaa.

Linna omandis oleval Lõokese tn 1a katastriüksusel asuvad garaažiühistule kuuluvad neli garaažiboksi (2 tervikult ja 2 poolikult). Sellise olukord tekkis maareformi käigus, kui Ungru elamukvartali maa taotleti Haapsalu linna omandisse. Taotluse koostamiseks oli vajalik detailplaneering, kuid 1997. aastal detailplaneeringu koostamiseks ei tellitud linnavalitsuse poolt maa-ala geodeetilist uuringut ja seega olemasolevad garaažiboksid ei kajastunud planeeringu tugiplaanil ja nendega ei arvestatud. Seega linn omandas maa milleks tal ei olnud õigust. Garaažiühistu oli küll esitanud maa ostueesõigusega erastamise avalduse, kuid ta ei olnud selleks hetkeks asunud maad mõõdistama.

Antud viga tuleb parandada ja selleks on vajalik kõigepealt kinnistu nr 759 932 jagada.
Kuna linnavalitsusel on oma osa antud vea tekkimisel, teeme ettepaneku müüa maatükk kehtiva maa maksustamishinnaga (35 kr/m2). Garaažiühistu erastas põhiosa maast riigilt hinnaga 16 kr/m2.

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea